Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 171

12. évfolyam JELENISMERET Belépõ tevékenységek Esetfeldolgozás, esetelemzés, értelmezés. Egyéni és csoportos anyaggyûjtés. Kurrens irodalom, sajtó, dokumentumok önálló feldolgozása. Csoportmunka: megbeszélés, feldolgozás, vita, szerepjáték. Témakörök Tartalmak Az új gazdasági és társadalmi világrend A technológiai-gazdasági fejlõdés sajátosságai és világnézeti elõfeltevései. A növekedés dilemmái. A racionális gazdasági magatartás összetevõi a piacgazdaságban. A mikro- és makroökonómia konfliktusai. A „láthatatlan kéz” és a „közlegelõk tragédiája”. Állam és piac. Ökonómia és ökológia. Magyarország és a globalizáció kihívása. Az európai integráció kérdései. Civilizációs konfliktusok (etnikai, környezeti, vallási, gazdasági). Kultúra és globalizáció A tanulás és a tapasztalatszerzés, a személyközi érintkezés átalakulása az informatikai és távközlési rendszerek hatására. A tömegkultúra jelenségeinek értelmezése. A kulturális sokféleség jelentõsége és a fennmaradását fenyegetõ tendenciák. Szellemi és vallási körkép az ezredfordulón. Az életmód átalakulása A munka világának átalakulása. Munkába lépés, pályaválasztás, munkavállalói stratégiák a mai gazdaságban. A fogyasztó „szabadsága” és kiszolgáltatottsága. A család kulturális, gazdasági és társadalmi funkcióinak átalakulása. A feminizmus törekvé Civilizációs és környezeti ártalmak. Mentálhigiénés problémák és beilleszkedési zavarok a felnõtté válás életszakaszában. A növekedés határai A technikai civilizáció és a gazdasági növekedés hatása a természeti környezetre. A fenntartható fejlõdés elvei. A demográfiai robbanás társadalmi és gazdasági okai a „harmadik világban”. A népesség csökkenése és elöregedése, ennek problémái hazánkban és más európai országokban. A továbbhaladás feltételei A tanuló ismerje korunk modernizációs és globális folyamatait, legyen képes az önálló tájékozódásra és véleményformálásra a felmerülõ világjelenségekkel és hazai problémákkal kapcsolatban. TÁNC ÉS DRÁMA 9–10. évfolyam Célok és feladatok A Tánc és dráma tantervi modul nem elméleti ismeretek tanítását helyezi a középpontba, hanem a drámajáték eszköztárának és a különbözõ színházi nyelvek elemeinek megtapasztalását a tanulók tevékenységén keresztül. Ez természetesen nem az elméleti ismeretek figyelmen kívül hagyását jelenti; mindössze arról van szó, hogy az elmélet a gyakorlati tevékenység eredményeképpen, az így szerzett tapasztalatokból leszûrve jelenik meg. A Tánc és dráma tevékenységközpontú. A tevékenységet követõ elemzõ beszélgetések a fogalmi ismeretek bõvítésével járnak, de nem valósulhatnak meg anélkül, hogy a tanulók megszerzett tudásukat, alakulóban lévõ véleményüket, felvetõdõ kérdéseiket cselekvésbe ne emelnék. Az egyes drámai és színházi konvenciók megismerése és használata ezért tanár és tanuló számára egyaránt azzal a haszonnal is jár, hogy a nehezen megfogalmazható (vagy épp formálódó) gondolatok és érzelmek kifejezésére, illetve a meglévõ ismeretek gyakorlati ellenõrzésére teremt lehetõséget. Ezt a tevékenységközpontú szemléletet tükrözi a tantervben követett szóhasználat is: gyakran szerepel együtt a játék és a munka szó. Ezek együttes szerepeltetése reményeink szerint megerõsíti azt a törekvésünket, hogy bár a különbözõ területeken folyó mûvészeti tevékenységet szigorú szakmai folyamatok vezérlik, az órákon való részvétel a tanulók számára minden esetben örömöt és szellemi izgalmat jelentsen. A Tánc és dráma lehetõséget nyújt: – a tanulók képesség és adottság szerinti differenciált foglalkoztatására; – a drámajátékban, a táncban és a bábjátékban fellelhetõ öröm és szabadságélmény megtapasztalására; – a dráma, a tánc és a bábjáték, mint mûvészi kommunikációs forma megtapasztalására; – valós emberi szituációk, illetve fiktív történések különbözõ színházi formákban való megjelenítésére; – arra, hogy a tanulók a tanterv más területein elsajátított ismereteiket, készségeiket a drámában, a táncban, a bábjátékban is alkalmazni tudják; – arra, hogy a tanulók egyénileg és csoportosan elõadást tervezhessenek, létrehozhassanak, illetve a létrejött elõadást bemutathassák; – minél több élõ és felvett színházi, tánc- és mozgásszínházi, bábszínházi elõadás – köztük társaik által készített produkciók – megtekintésére. Fejlesztési követelmények Változatos dramatikus, táncos, bábos tevékenységformákban való részvétel; differenciált feladatokon keresztül a dramatikus, illetve bábos technikák és konvenciók alkalmazása. A táncot felépítõ technikai elemek és formák elsajátítása és alkalmazása. A drámai formával, a bábjátékos technikákkal, a táncot felépítõ technikai elemekkel való improvizáció. A tanulók képessé váljanak saját eredményeik felismerésére és tapasztalataik beépítésére mûvészeti tevékenységükbe, a különbözõ színházi formák kulturális tradícióinak tanulmányozására, az alapvetõ színpadtechnikai eljárások megismerésére. A tanulók drámával és a különbözõ színházi formákkal kapcsolatos fogalmi készletének, aktív szókincsének bõvítésére. Belépõ tevékenységek Különbözõ technikákat tartalmazó összetett improvizációk mozgásban, táncban. Epikus alapanyag drámává szerkesztése a tanulói csoportok önálló munkájával. Drámai, színházi alkotások szerkezetének felismerésére, a szereplõk szándékainak, tetteinek és kapcsolatainak elemzésére. A drámai konvenciók gyakorlati alkalmazása. Az újonnan megismert színházi mûfajok és a színházi stílusok felismerése, megkülönböztetése. A megismert fogalmi készlet alkalmazása a látott elõadás vagy improvizáció elemzésében. A maszk hagyományának, jellegének megfelelõ maszkos játékok létrehozása. Mozgásmotívumok átvétele és továbbfejlesztése. Mozgásmotívum-sorok kialakítása önállóan, egyéni tervezés alapján. Témakörök Tartalmak Improvizáció Improvizáció a tanár által megadott témára , a tanulók által közösen kidolgozott történetváz alapján, a megismert drámai konvenciók összefûzésével, a színházi stílusok elemeinek alkalmazásával. Maszkos játék Dramatikus alakoskodó játékokban, színházi munkában. Színházi, dramaturgiai alapfogalmak A fókusz, kontraszt, szimbólum, drámaszerkezet fogalmának ismerete. Drámai konvenciók csoportosítása, egymásra építése Történetszerkesztés és -megjelenítés a különbözõ színházi és drámai konvenciók alkalmazásával. A színházi mûfajok és stílusok tanulmányozása A történeti mûfajok és napjaink színházi mûfajai. Az egyes színházi stílusok jellemzõ jegyeinek felismerése. Különbözõ színházi irányzatokhoz tartozó színházi elõadások megtekintése, megvitatása. Mozgásmotívumok kialakítása megadott szituáció, zene vagy téma alapján Egy adott szituáció megfogalmazása tartásképben, majd mozdulatsorral. Improvizáció adott zene vagy téma alapján. A továbbhaladás feltételei Az összetett drámai konvenciók alkalmazása a csoportos improvizációkban. A legfontosabb színházi mûfajok és stílusok ismerete, felismerése. A legfontosabb színházi és drámai fogalmak ismerete. Részvétel maszkos improvizációban. Részvétel legalább egy, a tanult mozgáselemekre épülõ mozgásetûd létrehozásában. MOZGÓKÉP ÉS MÉDIAISMERET 11–12. évfolyam E tantervi modul helyi tantervbe történõ beépítéséhez két változat („A” és „B” változat) közül választhatnak az iskolák. „A” változat Célok és feladatok A mozgóképkultúra és médiaismeret a gimnáziumi oktatás során is elsõsorban a mozgóképi (film, televízió, videó, komputerjáték, web) szövegértés képességének fejlesztését, az önálló és kritikus attitûd kialakítását és az audiovizuális média társadalmi szerepének, mûködési módjának tisztázását szolgálja, egyben a személyiségfejlesztés alapvetõ eszköze. A 8. évfolyamon megszerzett alapszintû mozgóképnyelvi és mûvelõdéstörténeti tájékozottság felidézését követõen a cél a filmnyelvi tájékozottság és kifejezõkészség fejlesztése mellett elsõsorban a stílustörténet néhány fontos mozzanatának ismerete, a mûismeret és az elemzési készség fejlesztése. Fontos eleme a tárgy gimnáziumi oktatásának a mozgókép magaskultúrájának és tömegkultúrájának viszonya, az eltérõ alkotói és nézõi szerepek felismertetése. A médiaismereti stúdiumok elsõsorban a médiaintézményekre ható alapvetõ gazdasági, politikai és jogi, illetve a médiaszövegek befogadására, a közönségre hatással lévõ tényezõk tanulmányozását célozzák. Tárgyalni kell a tapasztalati valóság és a média által reprezentált, filmvásznon, képernyõn megjelenõ virtuális világ viszonyát, az eltérés tényén túl annak okait, például az etnikumok és a különbözõ kultúrák tekintetében. A 11. és a 12. évfolyamokon a mûvek feldolgozása során fokozatosan erõsödik a fogalmi gondolkodás, az absztraháló készség fejlesztése, a mozgóképi szövegek értelmezésénél pedig az ismeretek alkalmazása. Ugyanakkor továbbra is meghatározó a kreatív gyakorlatok, az önálló tevékenységi formák, a projektmunka szerepe. Belépõ tevékenységformák A mozgóképkultúra és médiaismeret oktatásában az általános iskola végén alkalmazott − többnyire élményközpontú, kreatív helyzetekre épülõ − tevékenységformák többsége érvényesen adaptálható a gimnáziumi környezetben is. – Mûvek, mûsorok, ill. azok részleteinek csoportos vagy kiscsoportos megtekintése [a mozgóképi szövegek (film, televízió, videó, komputerjáték, web) terjedelmébõl adódóan a kötött órai kereteken belül többnyire csak a szövegek részleteken keresztüli felidézése, elemzése tervezhetõ, a mûveket a kötött idõkereteken kívül kell megtekinteni]. – Mozgóképi szövegek feldolgozása egyéni, kiscsoportos vagy csoportos formában: = kreatív gyakorlati feladatokkal (pl. felidézés, asszociáció, jelenetek, képsorok kiválasztása, csoportosítása, átszerkesztése), = megbeszélés útján (pl. állítások megfogalmazása, feltevések ütköztetése, értelmezés). – Az ábrázolás eszközeinek tanulmányozása: önálló vagy kiscsoportos feladatok [pl. képsor-terv, story-board (rajzos skiccekkel illusztrált beállítás-terv), ill. jelenet-terv készítése, élõkép (pillanatra megdermedõ szituáció), kialakítása, megvilágítási kísérletek, fõcím-készítés (pl. egy tévémûsor bejelentkezõ képsora), kommentár, ill. hangalámondás készítés]. – Rövid tanulói beszámoló, kiselõadás, demonstráció (pl. alkotók pályaképe, filmstílusok, filmmûfajok bemutatása, nézettségi adatok feldolgozása, fogyasztói szokások, trendek értelmezése, mûvelõdéstörténeti háttér ismertetése szakirodalom vagy önálló informálódás alapján). – Az életkori sajátosságoknak megfelelõ és a fogalmi gondolkodás és kifejezõkészség fejlesztését szolgáló tevékenységek, így az esszéformában feldolgozott problémák, pl. összehasonlító elemzés, kritikaírás. Szakfolyóiratok tanulmányozása, idegen nyelvû szakirodalom gyûjtése, szakirodalmi szövegek kivonatos összefoglalása, absztraktok készítése. Szerkesztési feladatok, headline és filmelõzetes készítés. – Projektmunka: az órakeretet meghaladó és hosszabb idõszakra (3-6 hét) kiadott, gyakran több lehetõség alapján választható egyéni vagy kiscsoportos feladatok, tevékenységi formák (pl. kutatás, adatok, tények, információk összegyûjtése, rendszerezése és feldolgozása − sajtóanyagokra, mozimûsorokra, rádió és televízió mûsorokra, weblapokra, reklámkampányokra vonatkozóan, esettanulmány készítése, forgatókönyv készítése, fotó, ill. videoetûd készítése, interjú és riport készítése, filmelõzetes megtervezése, ill. elkészítése, logó, ill. címlaptervezés, munkanapló készítése).

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes